ખેડબ્રહમા, વિજયનગર અને પોશીના તાલુકાના રસ્તા, વીજળી, પીવાના પાણી, એસ.ટી. બસની સુવિધા, શિક્ષકોની ઘટ પુરી કરવા, લોકોને પ્‍લોટ અને રેશનકાર્ડ આપવા અંગે, આવાસ યોજના, શૌચાલય સહાય, આરોગ્ય કેન્દ્રોમાં આરોગ્યની સુવિધાઓ, ખેતીના વીજ કનેકશનમાં પુરતા વોલ્ટેજ મળવા અંગે, તથા આદીવાસીઓને આપવા આવતી જમીનનોની સનદ જલ્દી મળી રહે તે અંગે રજૂઆત કરાઇ હતી. જયારે ઇડર તાલુકામા બાયપાસ રોડ, કુબાધરોલ ઉદ્દવહન સિંચાઇ થકી તળાવો ભરવા, ગેસના જોડાણ તથા શાળાના ઓરડા તથા આરોગ્ય કેન્દ્રના નિર્માણ સહિત પ્રશ્નો રજુ કરવામાં આવ્યા હતા. જેનો સમયમર્યાદામાં નિકાલ લાવવા મંત્રીશ્રીએ સંબંધિત અધિકારીઓને સુચના આપી હતી. પ્રશ્નો સાંભળી તેનો ઝડપથી હકારાત્મક ઉકેલ લાવવા અધિકારીઓને સુચના આપવામાં આવી છે. તેમણે કહ્યું કે આજે મોટાભાગના પ્રશ્નોનું સ્થળ પર જ નિરાકરણ કરવામાં આવ્યું છે. અમુક પ્રશ્નોના નિરાકરણ માટે નિશ્વિત સમયમર્યાદા આપવામાં આવી છે અને નીતિવિષય પ્રશ્નો સરકારશ્રીમાં રજુ કરી તેનો ઝડપથી ઉકેલ આવે તે દિશામાં કામગીરી કરવામાં આવશે તેમ તેમણે ઉમેર્યુ હતું.